Jewellery
ధన్‌తేరాస్‌ అమ్మకాలు 25% వృద్ధి
ముంబై,అక్టోబరు 26: పండుగల సందర్భంగాను ప్రత్యేకించి కొనుగోళ్లు ఎక్కువ జరిగే ధంతేరస్‌ సందర్భంగా ఈ పర్యాయం అమ్మకాల్లో 25శాతం వృద్ధి ఉంటుందని బంగారు ఆభరణాల వ్యాపారులు పేర్కొంటున్నారు. గత ఏడాదితో పోలిస్తే ఈ సారి రుతుపవనాలు సగటు ఎక్కువ ఉన్నందున దిగు బడులు పెరిగి గ్రామీణ వినిమయ శక్తి పెరుగుతుం దని ఫలితంగా బంగారం కొనుగోళ్లు పెరుగుతా యని అంచనావేస్తున్నారు. మార్కెట్‌సెంటిమెంట్‌ చూస్తే కొంత పెరిగింది. గత ఏడాది కంటే 20-25 శాతంపెరగవచ్చని అఖిలభారత జెమ్స్‌ అండ్‌ జ్యుయెలరీ ఫెడరేషన్‌ అధ్యక్షుడు జివిశ్రీధర్‌ వెల్లడిం చారు. ఉత్తరప్రాంతంవైపునుంచి మంచి డిమాండ్‌ ఉంటుందని ధంతేరస్‌ పండుగ అక్కడే ఎక్కువ ప్రాచుర్యంలో ఉంటున్నందున అక్కడే ఎక్కువ కొను గోళ్లు పెరుగుతాయని ఆయన అన్నారు. సహజం గానే సీజన్‌ సానుకూలంగానే ప్రారంభం అయింది. గీతాంజలి జెమ్స్‌ ఛైర్మన్‌ ఎండి మెహుల్‌ చోక్సీ 25-35శాతం పెరిగింది. 30 వేలనుంచి 35వేల టికెట్‌సైజు ఉంటుందని అంచనా. గడచిన రెండేళ్లు గా ఆభరణాలరంగం వత్తిళ్లతో కొనసాగుతోందని ఈ ఏడాది సగటు రుతుపవనాల ప్రభావం ఎక్కువ కావడంవల్ల దిగుబడులు పెరిగి గ్రామీణ ఆర్థిక వ్యవ స్థ పుంజుకుంటుందని అందువల్ల ధంతేరస్‌ కొను గోళ్లు పెరగవచ్చని వ్యాపారులు అంచనా వేస్తు న్నారు. ఒకటిశాతం సుంకం విధింపుపై సుదీర్ఘ కాలంపాటు సమ్మె నిర్వహించిన తర్వాత ఇపుడిపుడే పసిడికి డిమాండ్‌ పెరుగుతోందని ప్రపంచ పసిడి మండలి ఇండియా ఎండి సోమసుందరం పిఆర్‌ పేర్కొన్నారు. ప్రభుత్వరంగంలో వేతనాలు పెరు గుదల, బోనస్‌లు, కరువుభత్యాలు చెల్లింపులు వంటివాటితోపాటు పెళ్ళిళ్ల సీజన్‌తో మంచి డిమాండ్‌ పెరుగుతుందని బ్లూస్టోన్‌ డాట్‌కామ్‌ సిఒఒ అరవింద్‌ సింఘాల్‌ అన్నారు. 15-20శాతం డిమాండ్‌ పెరుగుతుందని అంచనా. 25నుంచి 50 వేలవరకూ కొనుగోళ్లు ఉండవచ్చని బంగారం, వజ్రా భరణాలు, నాణేలు ఎక్కువగా 10-20గ్రాములు వంటివి ఎక్కువఉండవచ్చని ఆయనఅన్నారు. సెప్టెంబరు వరకూ డిమాండ్‌ అంతంతమాత్రం గా ఉందని, క్రమేపీ పెరిగిందని, పెళ్ళిళ్ల సీజన్‌ ఇందుకు తోడవడంతో విక్రయాలు సానుకూలం గా ఉన్నట్లు పిఎన్‌గాడ్గి జ్యుయెలర్స్‌ ఛైర్మన్‌ సౌరభ్‌ గాడ్గిల్‌ అన్నారు. అంతేకాకుండా ఈ అమ్మకాల్లో డిస్కౌంట్లు, ఆఫర్లు కూడా ఎక్కువ ఉన్నాయి. తేలికపాటి ఆభరణాలకు, నాణేలకు మార్కెట్‌లో మంచి డిమాండ్‌ ఉందని వెల్లడించా రు. ఇక స్పాట్‌ బంగారం మార్కెట్‌లోధరలు ఔన్స్‌ ఒక్కింటికి 1275.04 డాలర్లుగా ఉన్నాయి. ఇక ఈ సంవత్సరంలో మిగిలిన ఆరునెలల్లో అమెరికా అధ్యక్షపదవికి జరిగే ఎన్నికలు కొంత పసిడి మార్కె ట్‌కు మద్దతుఇస్తాయని నిపుణుల అంచనా.